เวลามีเพศสัมพันธ์ จะเสร็จเร็วมากๆครับ 30วิ-1นาที เลยอยากลองใช้ ถุงยางชะลอการหลั่ง เลยอยากทราบครับ ถ้าสวมใส่ไปแล้ว ขณะมีเพศสัมพันธ์จะรู้สึกเสียวไหมครับ เห็นเค้าว่ากันเวลาใช้จะรู้สึกชาๆที่หัวอวัยวะเพศเลยอยากรู้ครับว่าชาแล้วรู้สึกเสียวไหม ใช้บ่อยๆแล้วจะมีผลข้างเคียงไหม
สวัสดีค่ะเบื้องต้นแนะนำว่าควรหาสาเหตุที่ทำให้มีการหลั่งเร็วผิดปกติก่อน โดยปกติแล้วสาเหตุของการหลั่งเร็วนั้นเกิดได้จากทั้งร่างกายและจิตใจ ในทางร่างกายนั้น อาจเกิดจากความผิดปกติของฮอร์โมน มีการอักเสบหรือติดเชื้อของท่อปัสสาวะ/ท่อเก็บอสุจิ มีโรคประจำตัวเช่นโรคเบาหวาน โรคที่มีความผิดปกติเกี่ยวกับระบบประสาท หรือจากการใช้ยาบางชนิด ส่วนสาเหตุทางจิตใจนั้นอาจเกิดจากความเครียด วิตกกังวล ความตื่นเต้นขณะมีเพศสัมพันธ์ เป็นต้นควรไปพบแพทย์เพื่อหาสาเหตุต่างๆดังกล่าวไป หากไม่มีสาเหตุทางกายที่อันตราย ก็อาจรักษาตามอาการ โดยการใส่ถุงยางนั้นก็เพื่อลดการเสียดสี และการสัมผัส ทำให้รู้สึกชาๆ ซึ่งจะอาจจะช่วยชะลอการหลั่งได้บ้างในบางคน ถ้าเป็นแค่ถุงยางธรรมดาไม่ได้ใส่สารอะไร ก็สามารถใช้ได้ปกติ ไม่ได้มีผลข้างเคียง ยกเว้นว่ามีสารอะไรที่เคลือบไว้ ซึ่งจะต้องไปดูแน่นอนที่ข้างฉลากถุงยางอีกทีค่ะการดูแลตัวเองเบื้องต้น ปรับทัศนคติทางเพศ โดยการศึกษากระบวนการมีเพศสัมพันธ์ การกระตุ้นเล้าโลม และการตอบสนองทางเพศ ดูแลสุขภาพทั่วไปเช่นออกกำลังกายสม่ำเสมอ